ది గ్రడ్జ్
"ది గ్రడ్జ్" అనేది 2004లో అమెరికన్ ఆంగ్ల భాషలో పునర్నిర్మించిన జపాన్ చిత్రం"" . దీనికి "జు-ఆన్" శ్రేణిలోని తొలి భయానక చిత్రం "జు-ఆన్ 1" మాతృక. ఇది అమెరికా భయానక చలనచిత్ర శ్రేణి "ది గ్రడ్జ్" యొక్క మొదటి భాగం. దీనిని కొలంబియా పిక్చర్స్, సంస్థ 22 అక్టోబరు 2004న ఉత్తర అమెరికాలో విడుదల చేసింది. మాతృక శ్రేణి, దర్శకుడు తకాషి షిమిజు దీనికి దర్శకత్వం వహించగా, పునర్నిర్మాణానికి స్టీఫెన్ సుస్కో స్క్రిప్ట్ అందించాడు. మాతృక శ్రేణి శైలిలోనే ఈ చిత్ర కథాంశం ఒక విరళ సంఘటనల పరంపర ద్వారా చెప్పబడుతుంది. అలాగే ఇందులో వివిధ వ్యతిచ్ఛేదన ఉప కథాంశాలు కూడా ఉంటాయి.
హిల్లరీ డఫ్
2003లో ప్రతిష్టాత్మక చిత్రం "ఏజెంట్ కాడీ బ్యాంక్స్" లో ఫ్రాంకీ మ్యూనిజ్ సరసన డఫ్ తొలిసారిగా నటించింది. ఈ చిత్రానికి సానుకూల సమీక్షలు రావడం మరియు విజయవంతంగా ప్రదర్శించబడటంతో కొనసాగింపును కూడా చిత్రీకరించారు. అయితే అందులో డఫ్‌కు అవకాశం లభించలేదు. అదే ఏడాదిలో "ది లిజ్జీ మెక్‌గ్యూరీ మూవీ" కోసం డఫ్ లిజ్జీగా తన పాత్రను మళ్లీ చేసింది. దానికి మిశ్రమ స్పందన వచ్చింది. ఈ చిత్రంపై కొందరు విమర్శకులు "స్పియర్స్‌కు "క్రాస్‌రోడ్స్" తరహాలో ఇది డఫ్‌కు సానుకూల ప్రచారం కల్పించింది," అని వ్యాఖ్యానిస్తే, మరికొందరు సాధారణ రీతిలోనే సానుకూల మరియు ప్రోత్సాహకర సమీక్షలు ఇచ్చారు. ఆ ఏడాది తర్వాత "చీపర్ బై ది డజన్" అనే కుటుంబ కథా చిత్రంలో స్టీవ్ మార్టిన్ మరియు బోనీ హంట్ దంపతులకు పుట్టిన 12 మంది పిల్లల్లో ఒకరుగా డఫ్ నటించింది. అది ఆమె నటించిన అత్యధిక వసూళ్లు సాధించిన చిత్రంగా ఇప్పటికీ నిలిచింది. దానికి కొనసాగింపుగా తీసిన "చీపర్ బై ది డజన్ 2" (2005)లో ఆమె తన పాత్రను తిరిగి చేసింది. అయితే అది తొలి చిత్రం మాదిరిగా విజయం సాధించలేకపోయింది. అంతేకాక విమర్శకుల వ్యాఖ్యలను కూడా మూటగట్టుకుంది.